La Alianco estas kutime asociita kun la pli postaj Kvarobla kaj Kvinobla Aliancoj, kiuj inkludis Brition kaj (ekde 1818) Francio kun la celo de apogo al la eŭropa packontrakto kaj potenc-ekvilibro en la Koncerto de Eŭropo finita ĉe la Viena Kongreso. La 29an de septembro 1818, Aleksandro, imperiestro Francisko la 1-a de Aŭstrio kaj reĝo Frederiko Vilhelmo la 3-a de Prusio renkontiĝis kun la Duko de Wellington, Vicgrafo Castlereagh kaj la Duko de Richelieu ĉe la Kongreso de Aix-la-Chapelle por postuli severajn rimedojn kontraŭ universitataj "demagogoj", kiuj estus realigitaj en la Karlsbad Dekretoj de la sekva jaro. Ĉe la Kongreso de Troppau en 1820 kaj la sukcesa Kongreso de Laibach en 1821, Metternich provis akordigi siajn aliancanojn en la subpremado de la Carbonari-ribelo kontraŭ reĝo Ferdinando la 1-a de la Du Sicilioj. En 1821 la Alianco renkontiĝis en Ljubljano. La Kvinobla Alianco renkontis por la lasta fojo ĉe la Kongreso de Verono en 1822 por konsili kontraŭ la Greka Revolucio kaj por solvi pri la franca invado de Hispanio
Ĉu vi ne scias?